แรงซื้อหุ้นพลังงานดัน SET ปิดบวก 4 จุด รับราคาน้ำมันพุ่ง ลุ้นทดสอบแนวต้านถัดไป 1,770 จุด
แรงซื้อหุ้นพลังงานดัน SET ปิดบวก 4 จุด รับราคาน้ำมันพุ่ง ลุ้นทดสอบแนวต้านถัดไป 1,770 จุด โดยดัชนีปิดตลาดวันนี้ ที่ระดับ 1,760.47 จุด บวก 4.06 จุด หรือ 0.23% มูลค่าการซื้อขาย 5.29 หมื่นล้านบาท
1 ต.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,760.47 จุด บวก 4.06 จุด หรือ 0.23% มูลค่าการซื้อขาย 5.29 หมื่นล้านบาท
10 หุ้นดันดัชนีวันนี้

ด้านนายกรภัทร วรเชษฐ์ ผู้อำนวยการฝ่ายวิจัยและบริหารการลงทุน บล.โนมูระ พัฒนสิน กล่าวว่า ตลาดหุ้นไทยวันนี้เคลื่อนไหว Sideway ถึง Sideway up รับปัจจัยบวกจากราคาน้ำมันที่ปรับตัวขึ้นมาที่ 80 เหรียญสหรัฐฯ/บาร์เรล ซึ่งสูงกว่าประมาณการของนักวิเคราะห์ที่คาดว่าในปีนี้ราคาน้ำมันจะอยู่ที่ 68-70 เหรียญสหรัฐฯ/บาร์เรล ทำให้เป็นแรงหนุนต่อหุ้นในกลุ่มพลังงาน โดยเฉพาะหุ้น PTTEP และ PTT ที่ปรับตัวเพิ่มขึ้น ช่วยผลักดันดัชนี SET ได้อย่างมีนัยสำคัญ
ขณะเดียวกันนักลงทุนต่างมีความเชื่อมั่นใจปัจจัยภายในประเทศเพิ่มมากขึ้น เช่น การเลือกตั้งที่คาดว่าจะมีการเดินหน้าอย่างชัดเจน หลังจากสุดสัปดาห์ที่ผ่านมามีการประชุมพรรคการเมืองเกิดขึ้น และการเดินหน้าลงทุนโครงการพัฒนาระเบียงเศรษฐกิจพิเศษภาคตะวันออก (EEC) ของภาครัฐที่จะมีความคืบหน้ามากขึ้น โดยที่คณะกรรมการ EEC จะมีการประชุมเพื่อพิจารณาทีโออาร์ในโครงการต่าง ๆ ในวันที่ 4 ต.ค.นี้ ซึ่งปัจจัยดังกล่าวล้วนส่งผลบวกต่อการเข้ามาลงทุนในตลาดหุ้นไทยมากขึ้น
ส่วนตลาดหุ้นในภูมิภาคเอเชียวันนี้การเคลื่อนไหวทั้งในแดนบวก-ลบคละกัน ซึ่งตลาดหุ้นในบางประเทศปรับตัวเพิ่มขึ้น เช่น ตลาดหุ้นญี่ปุ่น อินเดีย และไต้หวัน และมีตลาดหุ้นบางประเทศปรับตัวลดลง เช่น ตลาดหุ้นสิงคโปร์ เวียดนาม และเกาหลีใต้ เป็นต้น
แนวโน้มการลงทุนในวันพรุ่งนี้ (2 ต.ค.) คาดตลาดหุ้นไทยยังมองเป็นลักษณะแกว่ง Sideway up จากปัจจัยบวกทั้งราคาน้ำมันและปัจจัยภายในประเทศที่ยังสนับสนุนภาพที่เป็นบวกต่อการลงทุนในตลาดหุ้นไทย ส่วนประเด็นที่ต้องติดตามเกี่ยวกับการกำหนดนโยบายการคลังของอิตาลีที่อาจจะส่งผลกระทบต่อการลงทุนในตลาดหุ้นทั่วโลกได้พร้อมให้แนวต้าน 1,767-1,774 จุด ส่วนแนวรับ 1,747-1,750 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 3,123,415.02 ล้านบาท ปิดที่ 54.75 บาท เพิ่มขึ้น 0.50 บาท
PTTEP มูลค่าการซื้อขาย 2,992,704.55 ล้านบาท ปิดที่ 160.00 บาท เพิ่มขึ้น 5.00 บาท
EA มูลค่าการซื้อขาย 2,502,687.78 ล้านบาท ปิดที่ 50.25 บาท เพิ่มขึ้น 2.00 บาท
WHA มูลค่าการซื้อขาย 1,809,754.26 ล้านบาท ปิดที่ 4.48 บาท เพิ่มขึ้น 0.12 บาท
IVL มูลค่าการซื้อขาย 1,423,835.85 ล้านบาท ปิดที่ 59.75 บาท เพิ่มขึ้น 0.75 บาท
ตลาดหุ้นเอเชีย
